**CONTRACT DE SPONSORIZARE**

Nr. ......., din data de \_\_\_\_/\_\_\_\_/\_\_\_\_\_\_

I. PARTILE CONTRACTANTE

1.1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** cu sediul social in \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, J\_\_\_/\_\_\_\_\_\_/\_\_\_\_, CUI \_\_\_\_\_\_\_\_\_, avand contul nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_, reprezentata de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ in calitate de **sponsor** pe de o parte,

si

1.2. **Asociatia CLUB SPORTIV MAAS BUCURESTI** cu sediul social in Municipiul Bucuresti, Sector 4, Strada Constantin Radulescu-Motru, nr. 6, bl. 35, sc. B, Et. 7, ap. 78, cod postal 040363, cod fiscal **47558330**, avand contul **RO 20 BREL 0002 0039 3233 0100**, deschis la LIBRA BANK, reprezentata prin Alexandru Cosmin Ciobanu — Fondator, in calitate de **beneficiar** al sponsorizării. , pe de alta parte

au convenit sa incheie prezentul contract de sponsorizare, cu respectarea urmatoarelor clauze:

II. OBIECTUL CONTRACTULUI

2.1 In scopul sustinerii activitatii educationale si sportive sponsorul pune la dispozitia beneficiarului suma de (in cifre): ............ lei.

III. OBLIGATIILE PARTILOR

3.1. Suma care face obiectul sponsorizarii se va plati de catre sponsor in contul beneficiarului: **RO 20 BREL 0002 0039 3233 0100**, deschis la Libra Bank, pana la data \_\_\_\_/\_\_\_\_\_/\_\_\_\_\_\_.

3.2. Beneficiarul aduce la cunostinta publicului sponsorizarea prin promovarea numelui sponsorului in mediile de comunicare sociala.

3.3. Pentru toate actiunile de comunicare, inclusiv aducerea la cunostinta publicului a actului de sponsorizare realizat, pe site-ul propriu sau alte mijloace de comunicare media, folosind numele proiectului si numele si datele de identificare ale Beneficiarului, Sponsorul se obliga sa se consulte cu Beneficiarul pentru aprobarea in prealabil a mesajelor si materialelpr de promovare, precum si a canalelor de distribuire. De cate ori va aduce cunostinta publicului sponsorizarea, Sponsorul nu va leza, direct sau indirect, activitatea sponsorizata, bunele moravuri sau ordinea şi liniştea publica.

3.4. Beneficiarul se obliga sa foloseasca sumele acordate de catre Sponsor în scopul pentru care au fost destinate si sa tina la curent Sponsorul cu modul în care au fost utilizate fondurile primite, acesta avand dreptul sa verifice modul de utilizare a sponsorizarii în realizarea obiectului contractului.

3.5. Sponsorul se obliga sa nu urmareasca, direct sau indirect, directionarea activitatii beneficiarului.

3.6. Sponsorul/beneficiarul este obligat sa aduca la cunostinta publicului sponsorizarea intr-un mod care sa nu lezeze direct sau indirect activitatea sponsorizata, bunele moravuri sau ordinea si linistea publica.

3.7. Beneficiarul va prezenta sponsorului raport de activitate cel putin o data, la sfarsitul proiectului.

IV. DURATA CONTRACTULUI

4.1. Prezentul contract de sponsorizare intra in vigoare la data semnarii lui si este valabil pana la data finalizarii proiectului.

V. INCETAREA CONTRACTULUI

5.1. Prezentul contract inceteaza de plin drept, fara a mai fi necesara interventia unui tribunal arbitral sau a instantei judecatoresti, in cazul in care una dintre parti:

* nu isi executa una dintre obligatiile esentiale enumerate la pct. III, din prezentul contract;
* este declarata in stare de incapacitate de plati sau a fost declansata procedura de lichidare (faliment) inainte de inceperea executarii prezentului contract;
* cesioneaza drepturile si obligatiile sale prevazute de prezentul contract fara acordul celeilalte parti;
* isi incalca vreuna dintre obligatiile sale, dupa ce a fost avertizata, printr-o notificare scrisa, de catre cealalta parte, ca o noua nerespectare a acestora va duce la rezolutiunea/rezilierea prezentului contract.

5.2. Rezilierea prezentului contract nu va avea nici un efect asupra obligatiilor deja scadente intre partile contractante.

VI. FORTA MAJORA

6.1. Nici una dintre partile contractante nu raspunde de neexecutarea la termen sau/si de executarea in mod necorespunzator - total sau partial - a oricarei obligatii care ii revine in baza prezentului contract, daca neexecutarea sau executarea necorespunzatoare a obligatiei respective a fost cauzata de forta majora, asa cum este definita de lege.

6.2. Partea care invoca forta majora este obligata sa notifice celeilalte parti, in termen de 3 zile producerea evenimentului si sa ia toate masurile posibile in vederea limitarii consecintelor lui.

6.3. Daca in termen de 3 zile de la producere, evenimentul respectiv nu inceteaza, partile au dreptul sa-si notifice incetarea de plin drept a prezentului contract fara ca vreuna dintre ele sa pretinda daune - interese.

VII. LITIGII

7.1. Partile au convenit ca toate neintelegerile privind validitatea prezentului contract sau rezultate din interpretarea, executarea sau incetarea acestuia sa fie rezolvate pe cale amiabila de reprezentantii lor.

7.2. In cazul in care nu este posibila rezolvarea litigiilor pe cale amiabila, partile se vor adresa instantelor judecatoresti competente.

**VIII. PROTECȚIA DATELOR CU CARACTER PERSONAL**

**8.1.** Partile au cunostința de dispozitiile Regulamentului GDPR si se obliga sa le respecte întocmai.

**8.2**. Partile sunt de acord ca orice prelucrare a datelor cu caracter personal furnizate si utilizate pentru executarea Contractului se va face doar în conditiile stipulate de Regulamentul GDPR al Uniunii Europene, precum si in conformitate cu legislatia romana in domeniu.

**8.3.** Fiecare parte are calitatea de operator de date cu caracter personal.

**8.4**. Beneficiarul are acces la datele personale ale reprezentantilor si ale persoanelor de contact din partea Sponsorului, implicati in managementul, executarea si monitorizarea Contractului.

**8.5**. Sponsorul declara ca reprezentantii si persoanele de contact au fost informati ca datele lor personale vor fi dezvaluite tertilor, in scopul stabilirii, derularii, monitorizarii si tinerii evidentei unor astfel de relatii contractuale, daca este cazul.

**8.6**. Beneficiarul se obliga sa prelucreze datele personale ale reprezentantilor si persoanelor de contact ale Sponsorului doar in scopul stabilirii, derularii, monitorizarii si tinerii evidentei relatiilor contractuale cu Sponsorul.

**8.7.** Oricand pe parcursul derularii relatiei contractuale, la solicitarea in scris a Sponsorului, precum si la incetarea relatiei contractuale, Beneficiarul se obliga sa stearga sau sa anonimizeze datele personale ale reprezentantilor si/sau persoanelor de contact din partea Sponsorului, cu exceptia situatiilor in care Beneficiarul este indreptatit sa stocheze si/sau sa prelucreze datele personale respective fie in baza unei prevederi legale, fie in baza unui interes legitim, fie in cazul in care Beneficiarul a obținut separat consimtamantul persoanei vizate.

**8.8.** Divulgarea sau transferul datelor personale catre terti este permis fara aprobari prealabile in cazul in care este necesar pentru indeplinirea unei obligatii legale ale Beneficiarului.

**8.9.** Beneficiarul utilizeaza masuri de securitate, necesare pentru protectia impotriva accesului neautorizat la date sau modificarii, dezvaluirii ori distrugerii neautorizate de date. Acest lucru presupune practici de colectare, pastrare si procesare de date și masuri de securitate impotriva accesului neautorizat la sistemele de stocare a datelor personale. Solicitam si furnizorilor nostri de servicii, partenerilor, precum si sponsorilor sa întreprinda toate masurile necesare in vederea protectiei impotriva accesului neautorizat la date sau modificarii, dezvaluirii ori distrugerii neautorizate de date.

IX. CLAUZE FINALE

9.1. Modificarea prezentului contract se face numai prin act aditional incheiat intre partile contractante.

9.2. Prezentul contract reprezinta vointa partilor si inlatura orice alta intelegere verbala dintre acestea, anterioara sau ulterioara incheierii lui.

9.3. Prezentul contract a fost incheiat intr-un numar de 2 exemplare, cate unul pentru fiecare parte, astazi \_\_\_\_/\_\_\_\_\_\_/\_\_\_\_\_\_\_.

**SPONSOR**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BENEFICIAR**

**Asociatia CLUB SPORTIV MAAS BUCURESTI**

prin Alexandru Cosmin Ciobanu

|  |  |
| --- | --- |
|  |  |